Néese áiba èeri,
Jesús yáawinacatéwa Dios icapèe irìcu,
mawiénita yàalu irí yái namàacacatáica palata,
madécaná níái càasuíyéica nalìadaca manuí palata.
Quéwa abéechúa inanái yàacawéerimi yéetéechúawa,
catúulecanéechúa,
ùanàaca néré.
Yá ulìadaca pucháiba palata ituíná achúmanaméeyéi,
càmíiyéita cawèni.
Néese,
yá Jesús imáidaca yéewáidacalénáiwa,
íimaca nalí:
“Báisítacué núumaca pirí:
Uái inanái màacawéerichúaca,
catúulecanéechúaca nacái,
ulìadaca manuí náicha níái áibanáica,
nalìadacáiná yái napalátani imuluítawa.
Quéwa úái,
éwita catúulecanáca úa,
ùaca macáita yái udènièrica uwèníanápináca uyáacaléwata.”